《寄伯宣尚书士常吏侍二首》
元代·方回

贫与身仇病作魔，春来为况复如何。
梅花未了桃花动，诗债犹稀酒债多。
剩喜故人跻要路，稍令閒客藉余波。
吏廉岁稔兵氛寝，是处江湖可一蓑。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。